Миопин тӀегӀан а, ницкъан а маххадабо дакъаллийца 1/Rm, билгала доккху элпаца М = 1/Rm; Rm доккха мел хуьлу, аьлчи а punctum remootum гена мел хуьлу, миопи гӀийла хуьлу, тӀаккха R чеккхе йоцуш делахь бӀаьрг дика лору. Миопи дӀайоккху оптикан ницкъ 1/Rm болу сферан-чутаьӀначу ангалийно; нагахь Rm юкъаметтиг метрашкахь елахь, тӀаккха дакъаллех диоптри олу. Масала, ангалийна шен саттаман гайтам 1,53 болу, юккъера зӀаьнарш R = 18 дюйм елахь, ангалийн ницкъ 1/18 = 2,25D (диоптри) хуьлу. Гиперметропин тӀегӀан а маххадабо дакъаллийца — 1/Rh, Rh доккха мел ду, гиперметропин тӀегӀа лахара ю. Иза нисъян я дӀаяккха сферин аратаьӀна гулдаран оптикан шен ницкъ = +1/Rh болу ангали (+) деза. Гиперметропин а, миопин лахара тӀегӀа лору 1/12 тӀекхаччалц йолу тӀегӀанаш, аьлчи а 3,25 D кхаччалц. Юккъера — 1/12 тӀиера 1/6 тӀекхаччалц, аьлчи а 3,25D — 6,5D, чӀогӀа аномалеш — ерриг тӀегӀанаш 1/6 я 6,5 D лакхара.